RAGNI BIRMANI 87 
latior quam longior est, latitudine 1/, latitudinis cephalothoracis 
maximae vix superans, utrinque, inter oculos laterales et an- 
gulum, profunde transversim impressa, angulis frontalibus paullo 
inflatis. Transversim dorsum cephalothoracis parum convexum 
est, latera vero ejus praerupte declivia paullo magis convexa, 
praesertim superius; a latere visus postice altissimus et paullo 
reclinatus est, dorso in hac declivitate superius fortiter convexo, 
dorso praeterea toto usque ad oculos anticos praesertim postice 
satis fortiter convexo et in maxima longitudinis parte, usque 
ad marginem frontalem, proclivi, sub hoc margine abruptius 
proclivi. Omnium subtilissime coriaceus est cephalothorax, in la- 
teribus impressionibus vel foveis nonnullis levibus sparsus, opacus, 
linea duplici nitida secundum medium, quae linea in declivitate 
postica in plagam, serie pilorum utrinque inclusam, est dilatata; 
pilis brevibus obtusis, granulis minutis impositis, conspersus est, 
quorum pars magna in lineas duas longitudinales inaequales in- 
curvas, antice sinuatas, ab oculis binis lateralibus ad declivitatem 
posticam ductas ordinati sunt. Ocu/ duo antici sive medii, rotundi 
et contingentes inter se, a margine clypei spatio distant, quod 
eorum diametro paullo plus duplo majus est, ab angulis fron- 
talibus etiam paullulo longius remoti; oculi bini laterales, tuber- 
culo forti extus impositi, ii quoque contingentes et angulum ob- 
tusum inter se formantes, paullo oblongi sunt, oculis mediis 
paullulo majores. Spatium inter oculos duos laterales posteriores 
saltem duplo et dimidio majus videtur quam spatia inter oculos 
medios et laterales anteriores. Sternum paene duplo longius quam 
latius, paene ellipticum, antice anguste truncatum, postice an- 
guste rotundatum, planum, impressionibus sat levibus ad coxas 
et impressione longitudinali levissima secundum medium prae- 
ditum, nitidum, pilis brevibus sparsum. Mandibulae deorsum et 
anteriora versus directae, parallelae, sub-cylindratae, femora an- 
tica crassitie circiter aequantes, plus duplo longiores quam la- 
tiores, in dorso ad longitudinem modo leviter convexae, omnium 
subtilissime transversim rugosae, nitidae, pilis minus dense con- 
spersae. Unguis mandibulae minimus, basi excepta gracilis valde. 
Maxillae in labium fortiter inclinatae, rectae, saltem triplo lon- 
